**James Hubert «Eubie» Blake** (født 7. februar 1887 i Baltimore, død 12. februar 1983 i Brooklyn) var en amerikansk jazzmusiker (piano) kjent som pioner innen stride piano og som norgesvenn.

Hans spilte orgel som 6-åring (1893), debuterte profesjonelt i Pennsylvania (1901), flyttet til New York (1906) der han fikk trykt sin første komposisjon *Chevy chase* (1914). Med Noble Sissle spilte han i band og skrev låter, den første *It's all your fault* (1916) og, etter krigsperioden, Broadway-musikalen *Shuffle along* (1921) for bl.a. Josephine Baker, Paul Robeson og Adelaide Hall. Derpå kom en kortvarig *Elise*, *In Bamville* (omdøpt *The chocolate dandies*, 1924), samt en Europaturne (1925) hvorfra Sissle valgte å bli boende; de ga senere ut den Grammy-nominerte *86 years of Eubie* (1968).

Blake skrev ellers jazzklassikerne *Charleston rag* (opprinnelig kalt *Sounds of Africa* i 1905, utgitt 1919), *Memories of you* fra musikalen *Blackbirds* (1932), *Love will find a way* og *I'm just wild about Harry*. Musikalen *Eubie!* ble fremført på Broadway (1978), og Blake mottok Presidentens frihetsmedalje (1982). Han var æresdoktor ved Rutgers University (1974), University of Maryland (1978),
Dartmouth College (1979), Morgan State University (1979), Howard University (1982). Etter hans bortgang ble han avbildet på et frimerke (1995) og fikk sitt navn tilegnet *James Hubert Blake High School* i hjemstaten (1998).

Blake gjestet Moldejazz (1973) der han spilte med Paul Bley.
Med Ophelia Ragtime Orchestra spilte han på Club 7 (1977), og Morten Gunnar Larsen som ble nær venn av Blake, dedikerte derpå *Memories of Eubie* til dette møtet. Blake skrev også *Randi's Rag* dedikert til Randi Hultin som han hadde samarbeidet med.
«Memories of you» er kjenningsmelodien til *Nitimen* i NRK.

Blake hevdet at han ble over 100 år (selv om han ble bare 96), og hadde flere slagferdige sitat som han har blitt kjent for. Et av disse var *«If I'd known I was going to live this long, I'd have taken better care of myself.»*

Referanser
----------

1. ↑   Gemeinsame Normdatei, besøkt 4. mai 2014[Hentet fra Wikidata]
2. ↑   Autorités BnF, data.bnf.fr, besøkt 10. oktober 2015[Hentet fra Wikidata]
3. ↑   www.nytimes.com[Hentet fra Wikidata]
4. ↑  Nekrolog i The New York Times
5. ↑  Morten Gunnar Larsen fyller 50 år Arkivert 19. oktober 2006 hos Wayback Machine. fra Norsk Musikkinformasjon
6. ↑  Under the spell of jazz fra jazzhouse.org.
7. ↑  Bilde fra møtet med Hultin og Larsen Arkivert 27. september 2007 hos Wayback Machine.
8. ↑  BrainyQuote

Eksterne lenker
---------------

* (en) Eubie Blake – kategori av bilder, video eller lyd på Commons Rediger på Wikidata
* (en) Eubie Blake på Internet Movie Database Rediger på Wikidata

* (en) Eubie Blake hos The Movie Database Rediger på Wikidata

* (en) Eubie Blake hos Internet Broadway Database Rediger på Wikidata
* (en) Eubie Blake på Discogs Rediger på Wikidata

* (en) Eubie Blake på MusicBrainz Rediger på Wikidata

* (en) Eubie Blake på AllMusic Rediger på Wikidata
* mdhs.org har bilder og dokument fra hans liv.

  

Portal: Jazz

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Prabook **·** Encyclopædia Universalis **·** Nationalencyklopedin **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA **·** NDL **·** NKC **·** ICCU **·** BNE **·** MusicBrainz **·** Discogs **·** AllMusic
 |